Rijeka, 26. travnja 2021.g.

**NAJAVA DOGAĐANJA**

**U EXPORTU NA DELTI PONOVNO SE OTVARAJU IZLOŽBE**

**„RETROVIZOR 2020“ I „FIUME FANTASTIKA – FENOMENI GRADA“**

**Od utorka 27. travnja do četvrtka 29. travnja 2021.g. u Exportu na Delti, u sklopu završnice programa Europske prijestolnice kulture, bit će otvorene izložbe „Retrovizor 2020“ i Fiume Fantastika – fenomeni grada“.   
Galerija fotografija „Retrovizor 2020“ podsjeća na brojne značajne trenutke izdvojene iz uzbudljivog tijeka vremena u kojem je stvarana Europska prijestolnica kulture, kao i na neobična mjesta gdje su se odvijali susreti**, dok izložba **„Fiume Fantastika: Fenomeni grada“** **tematski prati zadnjih stotinu i pedeset godina urbane povijesti Rijeke tijekom koje grad doživljava radikalan rast i postaje globalno prometno i industrijsko središte.** Radi se o središnjoj izložbi programskog pravca Slatko i slano, Rijeke 2020 – Europske prijestolnice kulture, koja je zasnovana na recentnim istraživanjima DeltaLaba - Centra za urbanu tranziciju, arhitekturu i urbanizam pri Sveučilištu u Rijeci. Izložba je u drugoj polovici 2020. godine polučila sjajan uspjeh i pogledalo ju je više od 7 tisuća posjetitelja.

**Radno vrijeme Exporta od utorka do četvrtka biti će između 15.00 i 20.00 sati.  
Ulaz na izložbu „Retrovizor 2020“ je besplatan, dok je pojedinačna cijena ulaznice za izložbu Fiume Fantastika – Fenomeni grada 30 kuna.** Ulaz je slobodan za djecu do 7 godina, te nezaposlene i umirovljenike, uz predočenje važećih dokumenata. Djeca i mladi do 18 godina, studenti, zaposlenici Sveučilišta u Rijeci te članovi umjetničkih i arhitektonskih strukovnih udruga i organizacija, uz predočenje važećih dokumenata, ostvaruju popust od 50% na pojedinačnu ulaznicu.

**Stručna vodstva izložbama „Retrovizor 2020“ i „Fiume Fantastika“**

**Svakoga dana, od utorka do četvrtka, organizirana su i stručna vodstva izložbama, za koje su prijave obvezne putem e-mail adrese** [**info@deltalab.hr**](mailto:info@deltalab.hr)**, prema željenim terminima.**Stručna vodstva izložbom **„Retrovizor 2020“ počinju u 17.00 sati**, a izložbom **„Fiume Fantastika“ u 18.00 sati**.   
U skladu s epidemiološkim mjerama svakoj će turi prisustvovati maksimalno 15 posjetitelja.   
Stručna vodstva se ne naplaćuju.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42